Daniel Hofmann

Daniel Hoffmann (1538–1611) (* Halle, en la 1538 - Wolfenbüttel, en la 30-a de novembro 1611) estis germana luterana teologo, superintendanto, polemikisto kaj profesoro pri teologio de la Universitato de Helmstedt. En 1588, li sukcedis Tilemann Heshusius (1527-1588) kiel profesoro pri teologio en la Universitato de Helmstedt. En 1598, li estis riproĉita ĉar li instruis ke la veraĵoj de la filozofio konfliktas kun la religiaj veraĵoj, kaj ke la filozofio estis mortiga malamiko de la religio. Tiu polemiko trapasis la pordon de la universitato kaj venis al aliaj landoj, kie la disputo ne estis malpli arda.

La tumultoj nur kvietiĝis post interveno de la duko Henriko Julio (1564-1613), kiu post zorga esploro pri la naturo de la disputo, kaj konsultinte la profesorojn de la Universitato de Rostock rilate al la polemiko, postulis ke Hoffmann publike konfesu sin kulpa je la ofendoj kiujn li ĵetis kontraŭ la filozofion en siaj manuskriptoj kaj akademiaj lecionoj, kaj agnosku plej malferme la harmonion kaj union de la solida filozofio kun la vera kaj legitima teologio. Tiu ordo estis plenumita en 1601, finigante la disputon.

 Literaturo 
 Neue Deutsche Biographie
 Post-reformation Digital Library
 Virtual International Authority File
 BrillOnline
 Instituto Max Planck por la Historio de la Scienco
 CERL Thesaurus
 Universal Pronouncing Dictionary of Biography and Mythology, Volume 1 - Joseph Thomas.
 General biography; or, Lives, critical and historical, of the most eminent ... - John Aikin, William Enfield.

 Vidu ankaŭ 
 Teodoro Beza (1519-1605)
 Tilemann Heshusius (1527-1588)Neue Deutsche Biographie
 Andreas Mylius (1527-1594)Allgemeine Deutsche Biographie
 Johannes Caselius (1533-1613)
 Heinrich Julius, Duko de Brunsvigo-Wolfenbüttel (1564-1613)Personensuche
 Cornelius Martini (1568-1621)Personensuche
 Aegidius Hunnius, la Maljuna (1550-1603)Personensuche
 Daniel Hoffmann (kuracisto) (1695–1752)Personensuche

 Referencoj 

Kategorio:Universitato de Helmstedt
Kategorio:Germanaj pedagogoj
Kategorio:Germanaj luteranaj teologoj